Wirecard

Wirecard AG er en global finansiel service- og teknologivirksomhed med hovedsæde i Tyskland. Virksomheden tilbyder services i form af betalingsformidling, kortudstedelse og risikostyring til mere end 7.000 virksomhedskunder på verdensplan. Wirecard AG’s internetbetalingsservice "Wirecard" konkurrerer med PayPal og Western Union. Wirecard Bank AG opererer under en tysk banklicens og er medlem af VISA, MasterCard og JCB. Wirecard AG er børsnoteret på Frankfurt Securities Exchange.

Finansiel information 
Wirecard AG indberettede en samlet koncernomsætning på EUR 81,94 mio. for hele regnskabsåret 2006. Det sammenlignende proformatal for året før er på EUR 55,5 mio., svarende til en vækst på ca. 47 %. Resultatet af den primære drift (EBIT) steg med ca. 90 % til EUR 18,56 mio. i 2006, fra EUR 9,8 mio. i regnskabsåret 2005 .

Wirecard AG har været noteret på Deutsche Börses TecDAX-indeks  siden 18. september 2006 og rangerer nu blandt de 30 største tyske teknologivirksomheder på DAX. Pr. 31. december 2006 lå Wirecard nr. 15 på Deutsche Börse AG’s TecDAX-liste for markedskapitalisering og nr. 18 for ordrebeholdning. Netto- og basisresultat per aktie beløb sig til EUR 0,20 i regnskabsåret 2006, til sammenligning med EUR 0,13 i regnskabsåret 2005.

Produkter & services 
I november 2006 lancerede Wirecard en internetbetalingsservice ved navn "Wirecard". Via online-registrering åbner kunden en konto hos Wirecard Bank AG, som kan benyttes til kontanter, kort, automatisk overførsel, bankoverførsel eller andre lokale betalingsordninger. Servicen inkluderer et gratis virtuelt MasterCard-betalingskort til kunder, som kan benyttes til betaling i millioner af MasterCard-forretninger på verdensplan. Ud over MasterCards standardprodukter tilbyder Wirecard-systemet også internationale kunder at sende penge til hinanden i realtid. Et valgfrit fysisk MasterCard gør det muligt for kunderne at betale i 24,7 millioner fysiske virksomheder, som accepterer MasterCard samt at hæve kontanter i næsten 1 million kontantautomater på verdensplan.

Wirecard AG’s elektroniske betalingsformidling og risikostyringsplatform understøtter mere end 85 lokale og internationale betalings- og tyveribeskyttelsesordninger. Wirecard AG er medlem af ADP CardClear og IATA.

Wirecards Supplier and Commission Payments (SCP) muliggør automatisk global afregning til leverandører og forhandlere. Denne service fra Wirecard Bank AG er baseret på automatisk udstedelse af ”virtuelle” kreditkort. Leverandør- eller provisionsbetalinger, der skal overføres internationalt (f.eks. mæglerprovision fra hoteller til rejsebureauer) behandles og afregnes via elektronisk fremsendelse af ”virtuelle” kreditkortnumre til engangsbrug eller begrænset brug.

Wirecard Bank AG tilbyder kortbetalingsservice til virksomhedskunder for VISA, MasterCard og JCB. Diverse kredit- og købekorttyper udstedes til private og virksomhedskunder.

Bankstatus 
Wirecard Bank AG har siden d. 1. januar 2006 været en del af the Wirecard Group. Wirecard Bank har fuld banklicens og er medlem af VISA, MasterCard og JCB. Bankens indlån er sikret af den tyske indskydergarantifond (Einlagensicherungsfonds deutscher Banken e.V).

Wirecard Bank har for nylig åbnet en virtuel filial i det virtuelle 3D-univers Second Life.

Referencer

Eksterne henvisninger 
 Wirecard scandal .. is a series of accounting scandals that resulted in the insolvency of Wirecard 
 'Police raid Wirecard headquarters as administrator kicks off asset sales' fra Reuters.com/ via Archive.org. Af Arno Schuetze og Alexander Hübner. 1. juli 2020

 Officielt website
 Wirecard internetbetalingsservice
 PC Magazine: Wirecard Explains How Virtual Banking Will Work 
 CardMarketing 2.0: Wirecard Bank sets up in Second Life 
 SLNN.COM: Wirecard AG is the first German bank to open an island in SL 

Elektroniske betalingssystemer
Banker fra Tyskland